Riversaido stadionas

Riversaido stadionas () – futbolo stadionas Midlsbro, Šiaurės Jorkšyre, Anglijoje, turintis 35 100 sėdimų vietų. Jame nuo 1995 m. namų rungtynes žaidžia Middlesbrough FC.

 Istorija 

Stadionas pastatytas siekiant pakeisti Ersomo parko stadioną po Teiloro ataskaitos, kuri reikalavo, kad visi aukščiausios lygos stadionai būtų sėdimų vietų. Nuo 1990 m. sausio Midlsbro klubui reikėjo pakeist tribūnas į pilnai sėdimą stadioną iki 1994 m. rugpjūčio. Pakeitus tribūnas į pilnai sėdimas vietas, stadione tilptų tik 20 000 žiūrovų, bet klubas norėjo didesnės talpos stadiono. Sprendimas buvo priimtas pastatyti naują stadioną.

Naująjį stadioną su 30 000 sėdimų vietų pastatė bendrovė „Taylor Woodrow Construction“ už 16 milijonų svarų sterlingų. Stadiono pavadinimą pasirinko klubo gerbėjai. Stadioną taip pat siūlyta pavadinti: Middlehaven Stadium, Erimus Stadium ir Teesside Stadium. Pirmasis stadionui suteiktas pavadinimas buvo Cellnet Riverside Stadium, pagal rėmėją „Cellnet“.

Pirmosios rungtynės buvo sužaistos 1995 m. rugpjūčio 26 d. su Chelsea FC, kurias atėjo pažiūrėti 28 286 žiūrovai. Midlsbro klubas svečių komandą nugalėjo 2–0. 1998 m. vietų skaičius buvo padidintas iki 35 000.

 Tarptautinės rungtynės 
 Data   Rezultatas   Varžybos 2000 m. rugpjūčio 31 d.  Anglijos jaunimo iki 21 m. futbolo rinktinė  6–1  Gruzijos jaunimo iki 21 m. futbolo rinktinė  Draugiškos 2001 m. rugsėjo 4 d.  Anglijos jaunimo iki 21 m. futbolo rinktinė  5–0  Albanijos jaunimo iki 21 m. futbolo rinktinė  2002 m. UEFA Europos U-21 čempionato kvalifikacija 2003 m. birželio 11 d.  Anglijos vyrų futbolo rinktinė  2–1  Slovakijos vyrų futbolo rinktinė  2004 m. Europos futbolo čempionato kvalifikacija 2004 m. rugpjūčio 7 d.  Anglijos jaunimo iki 21 m. futbolo rinktinė  3–1  Ukrainos jaunimo iki 21 m. futbolo rinktinė  Draugiškos 2005 m. kovo 29 d.  Anglijos jaunimo iki 21 m. futbolo rinktinė  2–0  Azerbaidžano jaunimo iki 21 m. futbolo rinktinė  2006 m. UEFA Europos U-21 čempionato kvalifikacija

 Nuorodos 

 Riverside Stadium structurae.de svetainėje

Kategorija:Anglijos futbolo stadionai